## Program pomoćničkog ispita za zanimanje autolimar

### NN 5/2004 (15.1.2004.), Program pomoćničkog ispita za zanimanje autolimar

# ministarstvo za obrt, malo i srednje poduzetništvo

**161**

Na
temelju stavka 4. članka 53. Zakona o
obrtu (Narodne novine, br. 49/03) , ministar za obrt, malo i srednje
poduzetništvo nakon prethodno pribavljena mišljenja Hrvatske obrtničke komore,
donosi

### PROGRAM POMOĆNIČKOG ISPITA ZA ZANIMANJE AUTOLIMAR

I.

Svrha pomoćničkog ispita je dokazivanje ispitanika da je stekao vještine i stručno-teorijska znanja, utvrđena nastavnim planom i programom za zanimanje autolimar (Narodne novine, br. 86/96), nužna za obavljanje poslova u tom zanimanju.

II.

Pomoćnički ispit se sastoji iz praktičnoga i teorijskog dijela.

III.

Za praktični dio ispita zadaje se, u skladu s nastavnim planom praktičnog dijela naukovanja, praktična zadaća (uradak i radne probe) iz područja:

1. održavanje okvira, karoserija i dijelova nadgradnje osobnih vozila, teretnih vozila, autobusa, prikolica i motocikla;
2. opremanje i mijenjanje dodatne opreme i pribora kod cestovnih
   vozila;
3. izrada dijelova i sklopova karoserija, okvira i zaštita od
   korozije;
4. rastavljanje i sastavljanje električnih uređaja te regulacijskih
   i upravljačkih uređaja na vozilima prilikom održavanja;
5. ispitivanje i stavljanje u ispravno stanje okvira, karoserija i
   dijelova nadgradnje;
6. pomoć na cesti i procjena šteta na vozilima.

Ispitanik mora u zadanom roku primjereno
pomoćničkom statusu izraditi uradak i obaviti radnu probu. Ispitna komisija na
temelju dolje navedenih uradaka i radnih proba zadaje ispitaniku jedan do tri
uratka i jednu do tri radne probe. Ispitna komisija može i samostalno
predložiti uratke i radne probe koje će zadati ispitaniku.

POMOĆNIČKI
URADAK

|  |  |
| --- | --- |
| Vrsta uratka | Opis uratka |
| Popravak okvira vozila | Kandidat mora znati izabrati alate, strojeve i uređaje potrebne za popravak okvira vozila, odrediti dijelove za zamjenu i popravak, ispraviti oštećene dijelove okvira  i ugraditi nove dijelove okvira, te spojiti, prilagoditi i učvrstiti (fiksirati) dijelove. Zaštititi dijelove od korozije |

|  |  |
| --- | --- |
| Popravak karoserije vozila | Kandidat mora znati izabrati alate, strojeve i uređaje potrebne za popravak vozila, odrediti dijelove za zamjenu i popravak, ispraviti oštećene dijelove karoserije  i ugraditi nove dijelove karoserije, te spojiti, prilagoditi i učvrstiti dijelove. Zaštititi karoserijske dijelove od korozije |
| Popravak nadogradnji karoserije vozila | Kandidat mora znati izabrati alate, strojeve i uređaje potrebne za popravak vozila, odrediti dijelove za zamjenu i popravak, ispraviti oštećene dijelove nadogradnje (blatobran, spojler, poklopac motora, vrata, krovni nosači itd.)  te spojiti, prilagoditi i učvrstiti (fiksirati) dijelove. Zaštititi dijelove od korozije |
| Izrada  dijelova okvira | Kandidat mora znati izabrati alate, strojeve i uređaje potrebne za izradu dijelova okvira, te izraditi šablone i prema šablonama  izraditi dijelove, uvažavajući  dodatke dorade. |
| Izrada  dijelova karoserije | Kandidat mora znati izabrati alate, strojeve i uređaje potrebne za izradu dijelova karoserije, te izraditi šablone i prema šablonama  izraditi dijelove, uvažavajući  dodatke dorade |
| Izrada  dijelova nadogradnje karoserije | Kandidat mora znati izabrati alate, strojeve i uređaje potrebne za izradu dijelova nadogradnje karoserije, te izraditi šablone i prema šablonama  izraditi dijelove, uvažavajući  dodatke dorade |

RADNA
PROBA

|  |  |
| --- | --- |
| Vrsta radne probe | Opis radne probe |
| Zavarivanje | Kandidat mora znati izabrati alate  i uređaje potrebne za postupak zavarivanja, izvršiti pripremu dijelova  i kvalitetno izvesti postupak zavarivanja,  pridržavajući se pravila zaštite na radu |
| Popravak manjih oštećenja na karoseriji | Kandidat mora znati izabrati specijalne alate i pribor potrebne  za popravak manjih oštećenja karoserije bez oštećenja laka |
| Skidanje i ugradnja staklenih dijelova | Kandidat mora znati izabrati alate i uređaje potrebne za skidanje i ugradnju staklenih dijelova, odrediti postupke skidanja te izvršiti ugradnju i brtvljenje stakala |
| Popravak spremnika za gorivo | Kandidat mora znati izabrati alate  i uređaje potrebne za popravak spremnika za gorivo, isprazniti spremnik, skinuti s vozila i očistiti te zavariti spremnik koji prethodno napuni vodom |

Pri izradi praktične zadaće ispitanik (naučnik) mora se pridržavati propisanih mjera zaštite na radu i zaštite okoliša te ostalih uvjeta koje odredi ispitna komisija.

Ispitanik mora ispitnoj komisiji priložiti mapu praktičnog dijela naukovanja za sve godine obrazovanja iz koje je vidljivo da je uspješno svladao ovaj dio naukovanja.

IV.

Stručno-teorijski dio ispita obuhvaća teorijska znanja nužna za obavljanje praktičnih postupaka u zanimanju koja su propisana nastavnim planom i programom za teorijski dio naukovanja.

NASTAVNI
PREDMET

#### Tehnologija zanimanja

1. Osnove proizvodne tehnike
2. Osnove materijala
3. Ottov i Dieselov motor
4. Osnove strojeva i uređaja
5. Osnove upravljanja i informatizacije
6. Osnove elektrotehnike
7. Cestovna motorna vozila
8. Karoserija i okviri vozila
9. Podmazivanje vozila
10. Dinamika vozila
11. Izradba sklopova i održavanje
    karoserija, okvira
12. Opremanje i održavanje unutarnje i dodatne opreme
13. Rastavljanje, sastavljanje i ispitivanje energetskih sustava na
    vozilu
14. Ispitivanje, kontrola, protokoliranje završenih radova i usluga

#### Tehnološke vježbe

1. Osnove tehničkoga komuniciranja
2. Osnove tehnike ispitivanja i mjerenja
3. Vježbe crtanja krivulja, presjeka i razvijenih plašteva
4. Vježbe obrade i spajanja limova i profila
5. Vježbe konstrukcija karoserija i
   okvira
6. Vježbe na regulacijskim i upravljačkim uređajima

##### Stručni račun

1. Matematičke i računske osnove
2. Izračunavanje plaća
3. Izračunavanje materijala i fizikalnih veličina
4. Izračunavanje troškova

## OCJENJIVAČKI LIST

###### I.  PRAKTIČNI DIO ISPITA

|  |  |
| --- | --- |
| Radnje obavljene u okviru   praktične zadaće | Broj bodova |
| Kako je naučnik pripremio tehničko- tehnološku dokumentaciju | 0 – 10 |
| Priprema radnog mjesta i red u radionici | 0 – 5 |
| Izbor postupaka, pribora, alata i materijala na osnovi tehničke dokumentacije | 0 – 10 |
| Izvođenje postupaka zadanog uratka | 0 – 30 |
| Način rukovanja alatima i priborom | 0 – 15 |
| Brzina i spretnost te vrijeme izrade uratka | 0 – 20 |
| Racionalnost u trošenju materijala i energije | 0 – 5 |
| Korištenje tehničko-tehnološke dokumentacije | 0 – 10 |
| Mjerenja i ispitivanja gotovih uradaka | 0 – 10 |
| Mjere zaštite na radu | 0 – 10 |
| Završni izgled uratka | 0 –15 |
| UKUPNO BODOVA | 140 |

BODOVNA
LISTA

|  |  |
| --- | --- |
| Postotak (%) bodova | Ocjena |
| 92 – 100 | Odličan             ( 5 ) |
| 81 – 91 | Vrlo dobar        ( 4 ) |
| 67 – 80 | Dobar               ( 3 ) |
| 50 – 66 | Dovoljan           ( 2 ) |
| 0 – 49 | Nedovoljan       ( 1 ) |

# II.  STRUČNO-TEORIJSKI DIO

Stručno-teorijski dio ispita je u pisanom obliku, a sastoji se od pitanja i zadaća koje postavlja ispitna komisija. Za zanimanja za koja postoji katalog ispitnih pitanja i zadataka za pomoćničke ispite, koristi se taj katalog.

Ocjena se utvrđuje prema ovoj ljestvici:

BODOVNA
LISTA

|  |  |
| --- | --- |
| Postotak (%) bodova | Ocjena |
| 90 – 100 | Odličan             ( 5 ) |
| 80 – 89 | Vrlo dobar        ( 4 ) |
| 70 – 79 | Dobar               ( 3 ) |
| 60 – 69 | Dovoljan           ( 2 ) |
| Manje od 30 | Nedovoljan       ( 1 ) |

Ispitanik koji postigne od 30 do 59 posto (%) bodova upućuje se na usmeni
ispit.

Na usmenom ispitu
u pravilu se provjeravaju znanja iz onih područja iz kojih naučnik nije pokazao
dostatna znanja na pismenom dijelu ispita.

|  |
| --- |
| Klasa: 406-01/03-01/10  Ur. broj: 515-03-03-21  Zagreb,  \_\_\_\_\_\_\_\_\_\_\_ 2003. |

Ministar

**Željko
Pecek**, v. r.

Ostalo, NN 5/2004-161